Програмата е за обслужване на фирма за продажба на компютри. Съдържа структура PC, която има 7 полета: id (уникален идентификационен номер), date (дата на произвеждане), warranty (гаранция), model (модел), ram (оперативна памет в гигабайти) и price (цена в лева). ID e от целочислен тип, date, warranty и model са низове (масиви от символи), а ram и price са от реален тип данни. Програмата работи с масив от компютри.

При стартиране на програмата се появява меню за избор на опция 0-13. Изборът се извършва чрез възвеждане на цяло число от клавиатурата. След изборът на опция и извършването на нейната функция потребителят се завръща към менюто.

* Опция 0 излиза от програмата.
* Опция 1 дава възможност да се въведат в масива определен брой компютри с техните полета.
* Опция 2 извежда на екрана всички компютри от масива с техните полета.
* Опция 3 инсталира вирус. След избор на тази опция не е възможно да се върнете в менюто!
* Опция 4 търси по всички числови полета на всички компютри от масива за съвпадение със зададено от потребителя число. Намерените съвпадения се извеждат на екрана.
* Опция 5 търси по зададен идентификационен номер за съвпадение в масива. При открито равенство на екрана е възможно да се изведе само един компютър, тъй като идентификационният номер е уникален за всеки компютър.
* Опция 6 търси по всички полета низове на всички компютри от масива за съвпадение със зададен от потребителя низ. Намерените съвпадения се извеждат на екрана.
* Опция 7 извежда броя на компютрите от масива със стойност на определено числово поле по-голяма от зададено от потребителя число. Първо се изисква изборът на поле (id, ram или price), по което ще се определя дали е изпълнено условието.
* Опция 8 извежда сумата на оперативната памет както и на цените на всички компютри в масива.
* Опция 9 извежда компютрите в масива сортирани по азбучен ред според определено поле, избрано от потребителя (date, warranty или model).
* Опция 10 извежда компютрите в масива сортирани по нарастване според определено числово поле, избрано от потребителя (id, ram или price).
* Опция 11 добавя нов компютър като последен в масива, чрез въвеждане на всички негови полета от потребителя.
* Опция 12 изтрива определен компютър от масива, избран от потребителя чрез въвеждане на неговата позиция (започвайки броенето от 1). След изтриването редът на елементите в масива се променя, тъй като последният елемент заема мястото на изтрития.
* Опция 13 променя дадено поле на определен компютър от масива, избран от потребителя чрез въвеждане на неговата позиция (започвайки броенето от 1). След като се избере компютър, се избира поле за промяна и се въвежда нова стойност на полето.